દિલ્હીના બુરાડીમાં જે 11 લોકોની લાશ મળી છે તેમાં પોલીસનું સૌથી વધારે ફોકસ લલિત પર છે. પોલીસને શંકા છે કે મરતા પહેલા લલિત અને ટીના સિવાય બધા જ લોકોએ નશીલા પદાર્થનું સેવન કર્યું હતું. લલિત નારાયણ દેવીનો નાનો દીકરો હતો જયારે ટીના તેમનું પુત્રવધુ હતી. 11 લાશોમાં નારાયણ દેવીની લાશ પણ મળી છે. લલિત વર્ષોથી મૌનવ્રત પર હતો. પોલીસને શંકા છે કે લલિત અને ટીનાએ પરિવારના બીજા સદસ્યોને બેભાન કરીને તેમના મોઢા પર કપડું અને ટેપ લગાવી દીધી અને તેમને ફાંસી પર લટકાવ્યા. ત્યારપછી લલિત અને ટીનાએ પણ પોતાને ફાંસી લગાવી દીધી.